Ritratt ta' Maksim Goncharenok minn Pexels  Il-Kap tal-Istitut Nazzjonali Amerikan tal-Allerġiji u l-Mard Infettiv, Anthony Fauci qal li l-persentaġġ tal-herd immunity diffiċli biex jiġi ddeterminat u spjega li hekk kif hu jagħti persentaġġ ta' bejn 70% u 85%, biex tasal il-herd immunity wieħed ma jistax jieħu dan bħala numru uffiċjali u kif dan hu biss stima. Qal, fuq intervista fuq BBC Radio 4 li "ma nistgħux nagħmlu dikjarazzjoni definittiva li meta naslu għal dan in-numru se tintlaħaq il-herd immunity." Saħaq kif aktar kemm jingħataw tilqim kontra l-Covid-19, aktar hemm ċans li niġu lura għan-normalità, iżda din se ssir gradwalment. F'Marzu, waqt il-konferenza stampa bit-tħabbir tal-mizuri ġodda biex jilqa' għan-numri li dejjem kienu qed jiżdiedu ta' każijiet ġodda tal-Covid-19, il-Ministru għas-Saħħa, Chris Fearne kien ħabbar li l-herd immunity kienet se tintlaħaq 5 ġimgħat qabel l-aħħar ta' Settembru. X'qal Fearne Filmat: Il-PM iħabbar miżuri ġodda fosthom għeluq tal-iskejjel u ħwienet Dan wara li f'Jannar, il-Ministru Fearne, f'intervista fuq Euronews kien qal li Malta għandha l-kapaċità li tagħti l-vaċċin kontra l-COVID-19 lil 70% tal-popolazzjoni sa Settembru. Aktar dettalji Filmat: Il-pajjiżi tal-UE għandhom jilħqu l-miri tal-vaċċin flimkien ħalli jikrupraw f'daqqa – Fearne Ix-xahar li għadda, l-Assoċċjazzjoni tal-Lukandi u r-Ristoranti, l-MHRA qalet li biex il-lukandi u r-ristoranti jirkupraw hemm bżonn li l-herd immunity f'Malta tintlaħaq sa Ġunju tal-2021. Huma spjegaw li peress li fl-ospitalità n-nies jingħaqdu flimkien u peress li minħabba l-coronavirus dan ma jistax jiġri, appellat biex jiżdied in-numru ta' tilqim kuljum ħalli tintlaħaq il-herd immunity, li tfisser li 75% tal-poplu jkun imqlaqqam. Aqra aktar Bżonn li l-herd immunity tintlaħaq sal-aħħar ta' Ġunju – MHRA F'mistoqsija minn Marco Ellul, fuq Ask Charmaine fuq it- Times of Malta , dwar jekk jintlaħaqx il-herd immunity meta 70% tal-popolazzjoni tkun ħadet il-vaċċin, Charmaine Gauci, is-Supritendent tas-Saħħa Pubblika kienet qalet, f'Marzu li l-aħjar mod biex nilħqu l-herd immunity hu permezz tal-vaċċin. Kienet qalet kif it-tbassir jiddependi fuq it-tilqima, li tkun kapaċi tillimita t-trasmissjoni tal-virus. Qalet kif stima tar-rata tat-tixrid tal-ewwel varjant tal-Covid-19, matul l-ewwel stadji tal-epidemija, hi R=3. Il-livell korrispondenti tal-herd immunity għal dan il-valur ta' R hu 67%, għalhekk, hekk nassumu effiċjenza tal-vaċċin ta' 90%, hemm bżonn li jitlaqqmu 74 % tal-popolazzjoni biex tinkiseb immunità tal-merħla. Is-sena l-oħra, id-Direttur Ġenerali tal-Organizzazzjoni Dinjija tas-Saħħa (WHO) qal li l-użu tal-kunċett ta' immunità tal-massa (herd immunity) bħala strateġija kontra l-imxija tal-coronavirus joħloq "problemi fuq livelli xjentifiċi kif ukoll etiċi". Iżjed informazzjoni L-immunità tal-massa toħloq problemi fuq livelli xjentifiċi kif ukoll etiċi – WHO